बैराथल में पानी का संकट, ग्रामीण परेशान
ग्राम पंचायत में जलदाय विभाग के चार नलकूप पिछले तीन माह से खराब है। जिससे पेयजल संकट बना हुआ है।
ग्रामीणों ने बताया कि गांव के आबादी क्षेत्र में एक ट्यूबवैल 15 दिनों से खराब पङी है। गांव के बावरेला नाडा के पास एक नलकूप पिछले 4 माह से खराब है। गांव के मेघवालों की ढाणी में ट्यूबवैल 2 माह से बंद है। बैराथल खुर्द के भांबुओं की ढाणी स्थित नलकूप 3 माह से खराब है। जिससे ग्रामीणों को पेयजल संकट का सामना करना पड़ रहा है। ग्रामीण पेमाराम गुर्जर, करणाराम मेघवाल, नरपतसिंह राजपूत, तेजाराम भाम्बु ने बताया कि गांव की चार ट्यूबवैल बंद होने के कारण पानी की समस्या से जूझना पड़ रहा है। मजबूरन महंगे भावों से टैंकर मंगवाने पड़ रहे हैं।
करीब 400 घरों को पानी के लिए तरसना पड़ रहा है। जलदाय विभाग के अधिकारियों को अवगत कराने के बाद भी कोई ध्यान नहीं दिया जा रहा है। बैराथल कला सरपंच कमला गुर्जर ने बताया कि विभाग के अधिकारियों को कई बार अवगत कराने के बावजूद भी कोई ध्यान नहीं दिया जा रहा है।
शीघ्र दुरूस्त करवाएंगे ट्यूबवैल
^क्षेत्रमें कई गांवों में ट्यूबवैल खराब है। इनको दुरूस्त करवाया जा रहा है। कई गांवों में नलकूप ठीक करवा दिए है। बैराथल कलां की खराब ट्यूबवैल को भी जल्दी ही ठीक करवाया जाएगा। जितेन्द्रमीणा, जेईएन, जलदाय विभाग, खींवसर।
hin_Deva hin_Deva hin_Deva hin_Deva hin_Deva hin_Deva